**Zápisnica zo zasadnutia**

**Obecného zastupiteľstva vo Veselom**

**zo dňa 11. 4. 2018**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Investičné zámery

6. Mestské a obecné informačné systémy

7. Odpadové hospodárstvo

8. Rôzne

9. Diskusia

10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci. Za neúčasť sa ospravedlnil poslanec Branislav Kukuč.
  2. V. Šipková, starostka obce, predložila návrh programu zasadnutia.
  3. V. Šipková predložila návrh na určenie overovateľov zápisnice poslancov Adrianu Duračkovú a Luciu Strečanskú, zapisovateľku zápisnice Bc. Máriu Krátkú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5.Starostka obce informovala prítomných o oprave chodníka pri budove Materskej školy s. č. 368,

o oprave balkónov a terasy budovy zdravotného strediska s. č. 55,

o oprave rozvodov vody v budove kultúrneho domu s. č. 347,

o oprave sociálneho zariadenia v budove kultúrneho domu s. č. 347,

o oprave sociálneho zariadenia v budove zdravotného strediska s. č. 55.

6. Informačné systémy. Starostka obce predložila cenovú ponuku na výrobu a dodávku obecného informačno-navigačného systému pre obec Veselé od fi. Ardsystém s. r. o. P. Mudroňa 5, Žilina vo výške 3,129,00 €. V prípade, že systém si objednanú viaceré obce Mikroregiónu nad Holeškou, cena bude o 8 % nižšia.

7. Starostka obce predložila prítomným uznesenie Združenia obcí Holeška na triedenie a nakladanie s odpadmi zo dňa 27. 3. 2018. Uznesenie 6/2018 tvorí súčasť zápisnice. V zmysle tohto uznesenia navrhla poslancom schválenie príspevku vo výške 1855,00 € na kúpu pozemku v obci Krakovany, na ktorom bude vybudovaná skládka biologického odpadu pre členské obce.

8.Starostka obce predložila žiadosť

Petry Barboríkovej, Piešťanská 403/110, Sokolovce a Veroniky Barboríkovej, Piešťanská 403/110, Sokolovce o vydanie súhlasu na používanie časti pozemku parc. č. 1771/4 – vodný tok, v obci Veselé, k. ú. Veselé za účelom prístupu k súkromným pozemkom. Žiadosť tvorí súčasť zápisnice.

Na základe už prejednávaných žiadostí Jaroslava Lukáča a Mileny Kočanovej o odpredaj majetku vo vlastníctve obce Veselé. Starostka obce predložila poslancom geometrický plán na rozdelenie nehnuteľnosti parc. č. 1780 č. 670-9/2018 zo dňa 8. 3. 2018 vypracovaným Milanom Kollárom – geodetom, Dubovany č. 243, bola parcela č. 1780 – zastavané plochy a nádvoria vo výmere 612 m2, vo vlastníctve obce Veselé, rozdelená na parcelu 1780/1- zastavaná plocha vo výmere 357 m2, 1780/2 – zastavaná plocha vo výmere 206 m2, 1780/3 zastavaná plocha vo výmere 49 m2. Poslanci OZ Veselé sa zhodli na zverejnení zámeru obce Veselé o odpredaji nehnuteľného majetku za cenu 10,50 €/m2, z dôvodu hodného osobitného zreteľa.

Starostka obce informovala prítomných o  výpovedi nájomnej zmluvy na prenájom bytu č. 2 v bytovom dome 439 nájomcom Magdalénou Horinovou, Veselé 439, ku dňu 30. 4. 2018 a oboznámila prítomných s uznesením komisie pre výber bytov v obci Veselé.

Starostka obce predložila prítomným žiadosť PZ Dolinka Veselé o odpredaj majetku vo vlastníctve obce Veselé a to p. č. 1039/6 a časti parcely č. 1039/1. O predmetnej žiadosti poslanci diskutovali a bolo skonštatované, že Obec Veselé zastúpená Vierou Šipkovou, starostkou obce, predložila PZ Dolinka Veselé vypracovanú nájomnú zmluvu zo dňa 14. 8. 2014. Predmetom nájomného vzťahu boli parcely vo vlastníctve obce 1039/7 ostatné plochy vo výmere 410 m2 (parcela využívaná na streľbu na asfaltové terče) a p. č. 1039/6 zastavané plochy a nádvoria vo výmere 112 m2 – parcela pod vybudovanou stavbou pre šport a rekreačné účely s. č. 447 vo vlastníctve PZ Dolinka Veselé. Parcela bola zameraná geodetom Milanom Kollárom geometrickým plánom na zameranie prístavby na p. č. 1039/6 zo dňa 6. 6. 2013. Zmluva o prenájme uvedeného majetku nebola zo strany PZ Dolinka akceptovaná, k dohode na úprave podmienok o prenájme neprišlo. Zmluva o prenájme, zmeny a nový stav nehnuteľností neboli zaregistrované na Správe katastra. Obecné zastupiteľstvo vo Veselom nemá výhrady voči odpredaju parcely 1039/6 pod budovou s. č. 447, ale žiada vyriešiť predaj nehnuteľnosti zároveň s nájomným vzťahom nehnuteľností využívaných Poľovníckym združením Dolinka Veselé. Zároveň sa musí zmluvne vyriešiť užívanie studne vybudovanej na parcele 1039/6 s obcou Veselé. Cena za m2 pozemku pod budovou je 2,00 €, nájomné za prenajatý pozemok 1,00 € za rok, ktorú zaplatí nájomca na základe faktúry, ktorú vyhotoví prenajímateľ. Žiadosť tvorí súčasť zápisnice.

Starostka obce predložila požiadavku o príspevok vo výške 6118,26 € Združeniu obcí Veselé ČOV na zaplatenie nákladov na zabezpečenie projektovej dokumentácie „Borovce, Rakovice, Veselé, Dubovany dobudovanie verejnej kanalizácie, Veselé – rekonštrukcia a dostavba obecnej ČOV.“

Starostka obce informovala prítomných nadobudnutí účinnosti zákona 18/2017 o ochrane osobných údajov dňom 25. 5. 2018. Podľa článku GDPR 37 obec je povinná zabezpečiť zodpovednú osobu za dohľad nad ochranou osobných údajov. Obec Veselé uzatvorila zmluvu o výkone činnosti zodpovednej osoby za dohľad nad ochranou osobných údajov a o spracúvaní osobných údajov prostredníctvom sprostredkovateľa s fi. Fair Mind s. r. o, Eugena Suchoňa 52 902 01 Pezinok v zastúpení Ing. Ľubomírom Jánoškom.

Starostka obce informovala prítomných o návšteve detí ZŠ Veselé v obci Dolný Ohaj dňa 18. 5. 2018, kde sa zúčastnia súťaže. Obce, v ktorých pôsobil Juraj Holček znovu začali poriadať súťaž v prednese poézie a prózy „Slovenčina ty krásne zvuky máš“ , cieľom ktorej je uctiť si pamiatku a tvorbu Juraja Holčeka. Juraj Holček pôsobil v obci Veselé ako kňaz od r. 1843 do roku 1848. Povzniesol školu natoľko, že sa stala známa po celom Slovensku. Pozoruhodná bola jeho metóda vyučovania čítania – zhotovil nástennú tabuľu s pohyblivými písmenami. Žiakov rozdelil na poznávačov, skladačov a čitárov. Na miestnom cintoríne je pochovaná jeho matka.

Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

**11. 4. 2018**

**Uznesenie Obecného zastupiteľstva vo Veselom č. 13/2018**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 11. 4. 2018.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 14/2018**

Obecné zastupiteľstvo vo Veselom

určuje

overovateľov zápisnice poslancov Adrianu Duračkovú a Luciu Strečanskú, zapisovateľku zápisnice Bc. Máriu Krátkú.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 15/2018**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 28. 2. 2018.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 16/2018**

Obecné zastupiteľstvo vo Veselom

schvaľuje

členský príspevok vo výške 1855,00 € Združeniu obcí Holeška na triedenie a nakladanie s odpadmi na kúpu nehnuteľností:

pozemky, v kat. úz. Krakovany, vo vlastníctve Malinovej Jarmily, rod. Žažovej, trvale bytom Vodárenská 4610/108, Piešťany, LV č.1245:

- novovytv. diel 1, novovytv. parc. č. 731/12 o výmere 513 m2, odčlenené z parc. č. 743 o výmere 4190 m2,

- novovytv. diel 2, novovytv. parc. č. 731/10 o výmere 172 m2, odčlenené z parc. č. 743 o výmere 4190 m2,

- novovytv. diel 3, novovytv. parc. č. 731/14 o výmere 73 m2, odčlenené z parc. č. 743 o výmere 4190 m2,

pozemky, v kat. úz. Krakovany, vo vlastníctve Horňáka Vojtecha, trvale bytom A. Dubčeka č.3539/1, Piešťany, LV č. 1163:

- novovytv. diel 4, novovytv. parc. č. 731/3 o výmere 1956 m2, odčlenené z parc. č. 748 o výmere 4566 m2,

- novovytv. diel 5, novovytv. parc. č. 731/2 o výmere 488 m2, odčlenené z parc. č. 748 o výmere 4566 m2,

- novovytv. diel 6, novovytv. parc. č. 731/4 o výmere 83 m2, odčlenené z parc. č. 748 o výmere 4566 m2,

- novovytv. diel 7, novovytv. parc. č. 731/11 o výmere 83 m2, odčlenené z parc. č. 748 o výmere 4566 m2,

pozemky, v kat. úz Krakovany, vo vlastníctve Ing. Straku Vladimíra, trvale bytom Matúšova 2, 811 04 Bratislava, LV č. 1820:

- novovytv. diel 8, novovytv. parc. č. 731/13 o výmere 423 m2, odčlenené z parc. č. 749/1 o výmere 8499 m2,

- novovytv. diel 9, novovytv. parc. č. 731/9 o výmere 357 m2, odčlenené z parc. č. 749/1 o výmere 8499 m2,

spolu nehnuteľnosti – pozemky vo výmere 4048 m2.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 17/2018**

Obecné zastupiteľstvo vo Veselom

a) konštatuje

že pozemok p. č. 1127/1 orná pôda nie podľa LV 666 vo vlastníctve žiadateliek Petry Barboríkovej, Piešťanská 403/110, Sokolovce a Veroniky Barboríkovej, Piešťanská 403/110, Sokolovce.

b) neschvaľuje

vydanie súhlasu na používanie časti pozemku parc. č. 1771/4 – vodný tok, v obci Veselé, k. ú. Veselé za účelom prístupu k súkromným pozemkom.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 18/2018**

Obecné zastupiteľstvo vo Veselom

schvaľuje

zámer obce Veselé o odpredaji nehnuteľného majetku v znení:

Obec Veselé so sídlom: Obecný úrad, 922 08 Veselé 346, IČO: 00313165, zastúpená starostkou obce Vierou Šipkovou

zverejňuje

v súlade s § 9a ods. 8 písm. e) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 18/2018 zo dňa 11. 4. 2018

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:

p. č. 1780/2 zastavané plochy a nádvoria vo výmere 206 m2 v k. ú. Veselé,

žiadateľovi: **Jaroslav Lukáč, bytom Veselé 74**

za cenu 10,50 €/m2, z dôvodu hodného osobitného zreteľa:

Geometrickým plánom na rozdelenie nehnuteľnosti parc. č. 1780 č. 670-9/2018 zo dňa 8. 3. 2018 vypracovaným Milanom Kollárom – geodetom, Dubovany č. 243, bola parcela č. 1780 – zastavané plochy a nádvoria vo výmere 612 m2, vo vlastníctve obce Veselé, rozdelená na parcelu 1780/1- zastavaná plocha vo výmere 357 m2, 1780/2 – zastavaná plocha vo výmere 206 m2, 1780/3 zastavaná plocha vo výmere 49 m2.

Žiadateľ je vlastníkom nehnuteľnosti a to p. č. 438 - zastavané plochy a nádvoria a rodinného domu s. č. 79 na parcele č. 438, v k. ú. Veselé. Novovzniknutá parcela č. 1780/2 bezprostredne susedí s parcelou č. 438, je na nej vybudované príslušenstvo k rodinnému domu č. 79, parcela je oplotená, s parcelou 438 tvorí celok. Parcelu využívali už starí rodičia žiadateľa ako dvor uvedenej nehnuteľnosti. Pre obec je pozemok nevyužiteľný a prebytočný.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 6 poslanci

Schválili 5 poslanci, zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 19/2018**

Obecné zastupiteľstvo vo Veselom

schvaľuje

zámer obce Veselé o odpredaji nehnuteľného majetku v znení:

Obec Veselé so sídlom: Obecný úrad, 922 08 Veselé 346, IČO: 00313165, zastúpená starostkou obce Vierou Šipkovou

zverejňuje

v súlade s § 9a ods. 8 písm. e) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 19/2018 zo dňa 11. 4. 2018

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:

p. č. 1780/3 zastavané plochy a nádvoria vo výmere 49 m2 v k. ú. Veselé,

žiadateľovi: **Milena Kočanová, bytom Veselé 82 – spoluvlastnícky podiel ½**

**Milan Kubovčík, bytom Veselé 82 – spoluvlastnícky podiel ½,**

ďalej len „žiadateľ“,

za cenu 10,50 €/m2, z dôvodu hodného osobitného zreteľa:

Geometrickým plánom na rozdelenie nehnuteľnosti parc. č. 1780 č. 670-9/2018 zo dňa 8. 3. 2018 vypracovaným Milanom Kollárom – geodetom, Dubovany č. 243, bola parcela č. 1780 – zastavané plochy a nádvoria vo výmere 612 m2, vo vlastníctve obce Veselé, rozdelená na parcelu 1780/1- zastavaná plocha vo výmere 357 m2, 1780/2 – zastavaná plocha vo výmere 206 m2, 1780/3 zastavaná plocha vo výmere 49 m2.

Žiadateľ je vlastníkom nehnuteľnosti a to p. č. 445 a č. 443 - zastavané plochy a nádvoria a rodinného domu s. č. 82 na parcele č. 445, prístavba k rodinnému domu na parcele č. 443, v k. ú. Veselé. Novovzniknutá parcela č. 1780/3 bezprostredne susedí s parcelou č. 445 a č. 443, je na nej vybudovaný múr na spevnenie svahu pri dome č. 82, čo je nutné pre statiku domu. Pre obec je pozemok nevyužiteľný a prebytočný.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 6 poslanci

Schválili 5 poslanci, zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 20/2018**

Obecné zastupiteľstvo vo Veselom

schvaľuje

zámer obce Veselé o odpredaji nehnuteľného majetku v znení:

Obec Veselé so sídlom: Obecný úrad, 922 08 Veselé 346, IČO: 00313165, zastúpená starostkou obce Vierou Šipkovou

zverejňuje

v súlade s § 9a ods. 8 písm. e) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 20/2018 zo dňa 11. 4. 2018

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:

p. č. 1039/6 zastavané plochy a nádvoria vo výmere 112 m2 v k. ú. Veselé,

žiadateľovi: Poľovnícke združenie Dolinka Veselé, so sídlom Veselé č. 447, IČO: 35592435, DIČ: 2021778693, zastúpené predsedom združenia: Pavol Kovár.

za cenu 2,00 €/m2, z dôvodu hodného osobitného zreteľa:

Geometrickým plánom na zameranie prístavby na parc. č. 1039/6 č. 670-22/2013 zo dňa 6. 6. 2013 vypracovaným Milanom Kollárom – geodetom, Dubovany č. 243, bola parcela č. 1039/6 – zastavané plochy a nádvoria zameraná vo výmere 112 m2.

Žiadateľ je vlastníkom nehnuteľnosti a to budovy pre šport a rekreačné účely s. č. 447 na p. č. 1039/6 - zastavané plochy a nádvoria v k. ú. Veselé. Nakoľko je na parcele vybudovaná budova využívaná žiadateľom na vytvorenie zázemia pre kvalitnú činnosť starostlivosti o zver, vytváranie podmienok na cvičné streľby a organizovanie streleckých pretekov a aktivít v spolupráci s obcou, je pre obec Veselé plocha pod budovou nevyužiteľná.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 21/2018**

Obecné zastupiteľstvo vo Veselom

schvaľuje

zámer obce Veselé o prenájme nehnuteľného majetku v znení:

Obec Veselé so sídlom: Obecný úrad, 922 08 Veselé 346, IČO: 00313165, zastúpená starostkou obce Vierou Šipkovou

zverejňuje

v súlade s § 9a ods.9 písm. c) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 21/2018 zo dňa 11. 4. 2018

**Zámer obce Veselé**

prenajať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to:

p. č. 1039/7 ostatné plochy vo výmere 410 m2 v k. ú. Veselé a stavbu s. č. 83 „Strelnica pre výcvik a súťaže v streľbe z brokových zbraní“,

žiadateľovi: Poľovnícke združenie Dolinka Veselé, so sídlom Veselé č. 447, IČO: 35592435, DIČ: 2021778693, zastúpené predsedom združenia: Pavol Kovár.

za cenu nájmu 1,00 € za jeden rok, z dôvodu hodného osobitného zreteľa:

Parcela č. 1039/7 – ostatné plochy a na nej stavba strelnice je využívaná na cvičné streľby a organizovanie streleckých pretekov na streľbu na asfaltové terče. Parcela tvorí súčasť dlhodobo využívaných priestorov na účely športových a kultúrnych aktivít poriadaných nájomcom.

Tento zámer bude zverejnený počas plynutia doby trvajúcej najmenej 15 dní pred schvaľovaním prenájmu majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 22/2018**

Obecné zastupiteľstvo vo Veselom

a) berie na vedomie

výpoveď nájomnej zmluvy na prenájom bytu č. 2 v bytovom dome 439 nájomcom Magdalénou Horinovou, Veselé 439, ku dňu 30. 4. 2018.

b) berie na vedomie

uznesenie komisie podľa § 4 VZN obce Veselé č. 8/2013 o nakladaní s nájomnými bytmi pre občanov č. 1/2018

c) Schvaľuje

V prípade ukončenia zmluvného vzťahu o nájme bytu č. 2 v bytovom dome s. č. 439 medzi prenajímateľom obcou Veselé a nájomcom Magdalénou Horinovou, Veselé 439, uzatvorenie zmluvy o nájme bytu podľa § 685 Občianskeho zákonníka, ako aj § 12, ods. 2 zák. č. 443/2010 Z. z. o dotáciách na rozvoj bývania a sociálnom bývaní v znení neskorších predpisov s nájomcom Michaelou Porubskou, bytom Malé Orvište 485, 92201 Ostrov, na dobu určitú 3 roky, od 1. 5. 2018 do 30. 4. 2021.

Prítomných 6 poslancov

Schválili 5 poslanci, zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 23/2018**

Obecné zastupiteľstvo vo Veselom

a) schvaľuje

použitie prostriedkov rezervného fondu na bežné výdavky vo výške 8138,00 € na odstránenie havarijného stavu majetku obce – oprava chodníka pri budove Materskej školy s. č. 368 v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

b) schvaľuje

použitie prostriedkov rezervného fondu na bežné výdavky vo výške 8485,20 € na odstránenie havarijného stavu majetku obce – oprava balkónov a terasy budovy zdravotného strediska s. č. 55 v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

c) schvaľuje

použitie prostriedkov rezervného fondu na bežné výdavky vo výške 9042,00 € na odstránenie havarijného stavu majetku obce – oprava rozvodov vody v budove kultúrneho domu s. č. 347 v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

d) schvaľuje

použitie prostriedkov rezervného fondu na bežné výdavky vo výške 11262,36 € na odstránenie havarijného stavu majetku obce – oprava sociálneho zariadenia v budove kultúrneho domu s. č. 347 v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

e) schvaľuje

použitie prostriedkov rezervného fondu na bežné výdavky vo výške 1410,00 € na odstránenie havarijného stavu majetku obce – oprava sociálneho zariadenia v budove zdravotného strediska s. č. 55 v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 24/2018**

Obecné zastupiteľstvo vo Veselom

Schvaľuje

Príspevok vo výške 6118,26 € Združeniu obcí Veselé ČOV na zaplatenie nákladov na zabezpečenie projektovej dokumentácie „Borovce, Rakovice, Veselé, Dubovany dobudovanie verejnej kanalizácie, Veselé – rekonštrukcia a dostavba obecnej ČOV.“

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 25/2018**

Obecné zastupiteľstvo vo Veselom

Berie na vedomie

Cenovú ponuku na výrobu a dodávku obecného informačno-navigačného systému pre obec Veselé od fi. Ardsystém s. r. o. P. Mudroňa 5, Žilina.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 26/2018**

Obecné zastupiteľstvo vo Veselom

Berie na vedomie

uzatvorenie zmluvy obce Veselé o výkone činnosti zodpovednej osoby za dohľad nad ochranou osobných údajov a o spracúvaní osobných údajov prostredníctvom sprostredkovateľa s fi. Fair Mind s. r. o, Eugena Suchoňa 52 902 01 Pezinok v zastúpení Ing. Ľubomírom Jánoškom.

Prítomní 6 poslanci

Schválili 6 poslanci

Vo Veselom 11. 4. 2018

Viera Šipková

Starostka obce

Zápisnicu zapísala: Bc. Mária Krátká

Overovatelia zápisnice:

Adriana Duračková ..............................................

Lucia Strečanská .............................................